《淮山》
宋代·沈遘

淮山万重紫，淮波千里清。聊兹快吾目，又以洁吾缨。

夷门多尘埃，黄河自泥浊。我行何迟迟，回望未央阁。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。